Egskeiding: Inligting Is Mag! | Jansens Egskeiding Forum
You are here: Home / Egskeiding: Inligting Is Mag!
Egskeiding: Inligting Is Mag!
Published by jacquesjansen on October 23, 2011 | 2 Responses
Amanda: (oor egskeiding)
Jacques ek is 20 jaar getroud en is al saam 22 jaar. My man het een oggend opgestaan besluit hy word oud en wil nou net skei. Hy se sy lewe gaan verby, wil ook iemand he wat lief vir hom sal wees en vir hom sal omgee…….klink bekend die mid live probleem……hy is bereid om die huis te betaal wat ons saam gekoop het, die water en ligte te betaal asook die kruideniers ware. Die huis gaan in 'n trust vir die 3 kinders en ek het reg om daar te bly tot ek dood gaan of nie meer daar wil bly nie. Hy gaan dus nie onderhoud betaal nie, die kids is 6, 10 en 18. Hy reken dan sou ek ook later uittrek hy nog steeds nie onderhoud gaan betaal nie want hy betaal die huis vir die kinders.
Ons het 'n lodge waarvan die gelde deur 'n silant partner voorgeskiet is wat geen insae het op die plek nie, dis geld wat hy wou wegsteek vir welke redes ook ek weet nie presies nie. Daar word wel maandeliks geld oorbetaal in 'n aparte rek vir hom maar hy het ook nie eens die bank kaarte daarvan nie. Die besigheid is op my man se naam.
Al wanneer die partner sy gedeelte gaan kry is as die plek verkoop word asook die geld wat in die aparte rek vir hom gesit word maandeliks. Wat is my aanspraak op die aangeleentheid. Ek voel net ek het my loopbaan van 20jaar opgegee om saam hom 'n nuwe begin te maak hard gewerk en ek werk nog steeds by die Lodge. Is hy te vrygewig met al die ander dat hy my wil happy hou om nie aan die Lodge se gedeelte aandag te gee nie? Ek is op die stadium nog rou en probeer verwerk, so as dit als nie so lekkker sin maak nie sal ek elke vraag meer in detail kan stel. Hy gaan Donderdag sy prokureur sien. Ek sal enige advies vreeslik wardeer.
Baie dankie dat jy tyd maak om my ou storie te lees, jy seker al so gewoont aan die tipe van voorvalle….lekker middag verder vir jou.
Ek was nog altyd daar vir hom, by gestaan in tye wanneer dit nie so goed gegaan het nie die tye wat hy siek was in die hospitaal, ek het te veel vir hom gedoen. Ek het vir hom gevra, as jy dan iemand soek wat sal omgee en lief wees vir jou, wat het ek dan verkeerd gedoen want dit was my prioriteit en my kinders sin.
Is julle binne gemeenskap van goed getroud?
Is die huis op beide julle name geregistreer?
Wat is jou 18 jarige se toekomsplanne? Gaan sy volgende jaar verder studeer of werk?
Wat is julle inkomste uit die gastehuis?
Ons in binne gemeenskap getroud.
Huis op beide se naam.
Seun 18 het sy eie besigheid met biltong en wildsvleis
Inkomste wissel, maar ons is baie besig ons overheads is so by die R60 000 en dan sit ons so gemiddeld R20 000 in die aparte rek vir die partner
Ek trek R8000 salaris en my man R15 000 waarmee hy dan die ander huis betaal wat se paaiement so R6500 is en die water en ligte wat so R2000 per maand.
Ek weet nie rerig wat die gaste huis maak nie, want ek het nie toegang tot enige bank rekeninge nie, net die een waar die geld van die gaste inbetaal word het ek die kaart van, want ek doen die kos aankope daarvan af.
ek kan die maandelikse state dalk vir 'n onafhanklike auditeur gee want ons boekhouer sal hom se as ek begin vra vra by hom.
Sê my- het jou man enige belang in die besigheid of is beide van julle eintlik net werknemers wie salaris trek?
wel die plek is op my man se CC en die besigheid is ook op sy naam, soos ek gese het die ou wat die geld voorgeskiet het wil nie he ander moet weet van die geld nie, ek weet rerig nie hoekom nie. Hy trek 'n salaris maar van onlangs af omdat die boekhouer dit voorgestel het. Hy het geld onttrek net soos hy nodig gehad het.
Reg. Dan is dit goed so. Probeer vasstel watter tipe omset die besigheid het.
Hallo Jacques, ek het met die partner gepraat. My man het 50% aandele in die besigheid, die jaarlikste omset is naby of net oor die R1,000,000.00 dit hang net af van die aantal gaste, maar ons is deur die jaar vol bespreek met die kontrakte wat ons het van groot maatskappye.
Baie ndankie vir al jou moeite en raad.
Hy gaan sy prokureur more sien so ek weet nie wat daar gaan gebeur nie.
Hallo Jacques, ek wil net weet as daar 'n derde persoon betrokke is by die egskeiding het dit enige implikasies, hy vertel my dat die wet verander het en ek haar nie kan dagvaar vir huwelikopbreek nie. Is dit so en wat staan my te doen in die geval? Lekker dag vir jou.
Die wet het nie verander nie. Jy kan haar beslis dagvaar vir jou verlies aan huweliksconsortium.
Baie dankie Jacques. Ek sal dit ingedagte hou, maar vir nou wil ek eers net sien wat sy prokureurs more op die tafel le vir my. Lekker middag vir jou!
Goeie dag, ons sou vandag na sy prokureur gaan om te teken, weet nie wat nie, nou skakel hulle en se dit was 'n draft hy moet dit derugaan en dan sal hulle dit doen. Ek wil dit nie dadelik teken nie, het ek 'n periode voor ek dit moet teken?
Ek wil ook weet of ek dit dalk vir jou kan fax en of jy daarna sal kyk vir my. Ek wardeer als wat jy sover vir my gedoen het…..ek wil nie misbruik van jou goedhartigheid nie, so as jy nie kan nie sal ek verstaan. Lekker naweek vir jou.
Jy kan so lank vat om te besluit of jy daardie skikkingsooreenkoms wil teken as wat jy wil.
Daar kan geen druk op jou uitgeoefen word om te teken as jy nie werklik tevrede is met die inhoud daarvan nie.
Klop asb by regshulp aan (Legal Aid Board) om jou te verteenwoordig. Jy het dit absoluut nodig.
Baie dankie, ek wou 'n afskrif maak van die Draft wat hy gekry het Vrydag, toe word hy so kwaad en vat die printer se kabels. Ek gaan dit wel kry in die week so ek weet nie wat is sy probleem nie.
Moet nie iets teken voordat 'n prokureur dit nagegaan het en jou deeglik geadiseer het nie.
Sal so maak, baie dankie ek wardeer elke inset onsaglik baie!
Posted in Egskeiding, Kinders, Onderhoud, Uncategorized, Verdeling van Bates Tagged children, Divorce, divorce attorney, divorce lawyer, divorce order, Egskeiding, egskeiding advies, Egskeidingsbevel, Egskeidingsprokreur, Facebook groep, hof, inligting, Jacques Jansen, Prokureur noodsaaklik, skei, skeibrief, skikkingsooreenkoms
Anonymous January 7, 2015 at 7:39 am | Permalink
Ek is nou 4 jaar geskei van my vrou wat in 'n buite-eglike verhouding was en bly nou saam met die man. Sy hou ook my dogters weg van my. Hulle is albei reeds ouer as 18, maar ek is nie meer seker of hulle nog by hulle ma of die man bly nie. Kan ek helfde van my eks-vrou se pensioen eis?
Marius Victor January 8, 2015 at 11:14 am | Permalink
Nee u kan nie die helfte van haar pensioen eis nie. U is reeds geskei en dit sou deel moet vorm van die egskeidingsgeding.
Ten aansien van u kinders is u bewus dat hul 18 en gevolglik volwasse is. Hul is nie meer kinders nie en is die Kinderwet nie meer van toepassing nie. U ouerlike regte en verpligtinge het ook verval.